لمحقق كونان جابونية ولي كتعني المحقق العظيم كونان هادي سيرية جابونية ديال لمانا دارها وشو ؤياما السيرية بدات يناير لمنشور لول لمجلة سيمانية شونن سانداي وفيها حتال دابا كتي لي تباعت جابون لمانا تدار من بعد سيرية ديال لانيم يليفيزيون من طرف ستوديوهات   ومن قبل       هاد لانيم لي فيه دابا كتر من حلقة تدار لفازة لمرة ولة نهار يناير على يزو لفازة ابوني نيبون تيفي من لمرة ولة لي عرض فيها المحقق كونان تعرف بزاف وكانت عندو شعبية واسعة وتطرح كا سيرية على بزاف ديال الوسائل كا أنيم  لعابي يليجو سلعات مديريفيين منو عام العدد العام من لمانا اللي تقرا وصل حتال مليون نسخة الحاجة اللي خلاتو يكون من بين أكتر لحجايات لمصورة لي تباعت لعالام وفعام ربحات لمانا الجائزة الساتة ربعين ديال شوكاكوكان فالقسم ديال شونن على العموم الانتقادات للمانا وللقصة كانت مزيانة وهدا كيرجع للحبكة والجودة ديال لقصص لإجرامية وطريقة الحل ديالها سينوبسيس لمانا كيعاود القصة ديال سينشي كودو وهو محقق شاب كيقرى يسي لي تحول وصغار لعمر منين كلا واحد لحبة غريبة ديال المخدرات ولات عندو سنين من بعد ما بقى كيعيش مع صديقة الطفولة ران موري ومع باها طوو موري غادي يبقى يقلب بشكل سري على طريقة باش يرجع للحالة العادية ديالو ويدخل العصابة اللي دارت فيه ديك الحالة للحبس القصة كتقسم على سيريات ديال ولا ديال الأجزاء اللي كولهوم كيهدرو على قضية إجرامية وحدة كيخص كونان يحلها مع شخصيات وظروف وألغاز مختالفة لكل حالة ولا كثر من المتهمين محتملين وخصنا نتسناو الجزء اللخر باش كونان يكشف على المتهم وكيفاش دار الجريمة ويمكن بعض المرات المشاهد حتى هو يعرف شكون المتهم إلى تبع الدلائل اللي كيلقاها كونان خلال لونكيت اللي كيدير نفس لوقت كونان كيقلب على أعضاء العصابة فتحقيق طويل طول القصة كل مرة كيلقى دلائل ويجمع أفكار اللي تخليه يعرف الهوية ديال راجل ولا لمرا اللي متبعاه وكتراقبو هو وعائلتو اللغز الكبير هو يعرف الهوية ديال الشاف ديال العصابة كاملة ويعرف الخطط والأهداف ديالها تقلاب ديال كونان باش يرجع للجسم ديالو ديال سينتشي والعلاقة ديالو مع ران حتى هوما كاينين وحاضرين لمانا على طول القصة بلحظات اللي كيقرب فيهوم كونان يصارح فيها ران بالهوية ديالو بالشك ديالها هي نيت فيه شخصيات شخصيات موخودة من لفرانشايز لمحقق كونان من ليسر ليمن أيومي يوشيدا جوزو ميوري هيبارا كونان ران موري سينشي كودو كونان إدواوا هو الشخصية البطلة فالقصة كان محقق كيقرا التانوي كيعاون البوليس فالقضايا الاجرامية فاللول كيبان كيهضر سريا مع جوج من الرجال ديال منظمة إجرامية كتسمى المنظمة مولات بسة لكحلة لعربية المنظمة ذات الرداء الأسود ولكن كيتضرب ويوكلوه واحد السم باش يقتلوه بيه ولكن فالحقيقة كيرجعو طفل فالتحضيري غيمشي من بعد يسكن عند كوورو موري ؤلا توكو موري سبيستون ومع بنتو ران موري وهو مبدل سميتو لكونان إدواوا مؤدي الصوت ديال كونان فالسيرية الجابونية هي مينامي تاكاياما واللي هي فنفس الوقت مرات كوشو أوياما تزوجو ماي قبل مايتطلقو ديسمبر غشت المجلة ديال نيوتايب  دارت سونداج فين تختار كونان إدواوا الرابع فالصنف ديال الشخصيات الدكور اللي معروفة فالجابون طوو موري محقق خاص لا علاقة حيت مكيعرف والو كيبقى غير يتفرج فالتلفازة وصافي كونان اللي ساكن عندو باش يقدر يتبع الأتار ديال المنظمة هو اللي خلاه يكون محقق معروف بزاف منين كينع سو ويهضر بصوتو بحال إلى طوو هو نيت اللي كيهضر ويحل القضية فبلاصتو كيستعمل فهادشي شي آلات عطاهوم ليه الدكتور أاسا عليها ولا كيتسمى طوو اعس لعربية توكو النائم وبعض المرات كتجيه فشكل أنه مكيبقاش عاقل كيفاش حتى حل القضية منين كيفيق ران موري بنت طوو موري وصديقة الطفولة وخطيبة سينشي كودو كتلعب الكاراطي وعندها جوائز كتعامل كونان بحال خوها الصغير هاد كونان ديما مخلوع منها لاتعرف بلي هو نيت سينتشي ران هي صاحبة سونوكو سوزوكي بنت واحد من أغنى الرجال فالجابون سونوكو سوزوكي واخا هي من عائلة غنية كتعامل عادي وبكل تواضع ديما ما كتصدع ران على سينتشي باللي خلاها ومغيرجعش بعض المرات منين طوو مكيكونش وكونان خاصو يحل القضية كينعس سونوكو وعاوتاني يهضر بصوتها كيما كيدير مع طوو موري لبروفيسور أاسا مخترع وجار للدار ديال سينتشي كودو عندو عام هو أول واحد كيعرف أشنو وقع لسينتشي حتى ولا كونان نصحو ميقول لحد باللي هو سينتشي باش متنتاقمش منو المنظمة مولات بسة لكحلة هو اللي ختارع لكونان دوك الآلات اللي عندو باش يقدر يحل القضايا بلا ما يعرفو حقيقتو الدكتور أاسا كيربح فلوس صحيحة من الاختراعات اللي كيبيعها شركات كبار غالبا ما كيسافر الدكتور أاسا مع المحققين الصغار وهو ساي طونوبيلتو فولكسفاكن بيتل سفرات كيتحولو لقضايا هيبارا سميتها الحقيقية هي شيهو ميان سميتها فالكواد هي شيري ختارعات الصيروم  اللي كلاه كونان منين مات ختها أكيمي ميانو مبقاتش بغات تكمل مع العصابة فالأبحات وحبسوها خدات الصيروم حتى هي وهربات عند الدكتور أاسا وبدلات سميتها لهيبارا المنظمة كانت هي عائلتها مع ختها حيت والديها ماتو منين كانت صغيرة كبرات فميريكان مع ختها هيجي هاطوري محقق معروف كيقرى فالليسي باه شاف ديال البوليس ؤساكا قبل ميعرف حقيقة سينشي كان منافس ليه بالجهد وقبل ميقول لحتى حد على كونان وولاو صحاب بعض المرات كيعيط على كونان باش يعاونو يحلو بجوج شي قضية هيجي هاطوري وكازوها طوياما كبرو بجوج وولاو صحاب المنظمة مولات بسة لكحلة هي لعدو ول ديال كونان هي من المنظمات السرية بزاف وسميتها ماشي معروفة وكادير بزاف ديال العمليات لإجرامية لبتزاز لختطاف التجسس لقتيلة زيد زيد على قبل أهداف ماشي معروفة السميات الكود ديال الأعضاء معطيين ليهوم على سميات ديال الشراب الهوية ديال الشاف الكبير مامعروفاش وهو اللغز الكبير ديال القصة جين وفودكا هوما الأعضاء اللولين اللي بانو منين ضربو سينتشي ووكلوه الحبة اللي صاوباتها المنظمة المحققين الصغار روب فيه خمسة دراري ديال تحضيري ينتا كوجيما ميتسوهيكو تسوبورايا أيومي يوشيدا كونان وهيبارا اللي عزيز عليهوم الغموض والإثارة ملاحضات هاد المقالة هي طرجمة للمقالة اللي كاينة فويكيبيديا لفرانساوية تحت عنوان   مع بعض التحديتات والتغييرات والاضافات عيون لكلام شوف تا شينيكي نو كيوجين ناروطو وان بيس ديث نوط تصنيف مانا تصنيف مقالة جودة مابيهاش تصنيف إحصائيات لمينحة